8. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΠΡΟΓΡ ΑΜΜΑΤΙΣΜΟΥ, ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΚΟΙΝΩΝΙΚΩΝ  ΥΠΗΡΕΣΙΩΝ Αριθ. Ζ1α/8966 της 11/18 Φεβρ. 1975 (ΦΕΚ  Β’ 195)  (Διόρθ. Ημαρτ. ΦΕΚ Β’ 323 της 18  Μαρτ. 1975) Περί τροποποιήσεως της συνθέσεως των Τ.Δ.Ε. των Περιφερειακών και Τοπικών Υποκαταστημάτων του Ι.Κ.Α. Έχοντες υπ’όψει: α)Τας διατάξεις του Ν.Δ. 175/1973 «περί Υπουργικού Συμβουλίου και Υπουργείων». β)Τας διατάξεις του Α.Ν. 176/1967 «περί αντικαταστάσεως Διοικητικών Συμβουλίων Νομικών Προσώπων Δημοσίου Δικαίου, Οργανισμών κλπ.». γ)Την υπ’ αριθ. Δ1α/2213 από 30 Μαΐου 1969 κοινήν απόφασιν των Υπουργών Αναπληρωτού Προεδρίας Κυβερνήσεως, Αναπληρωτού Συντονισμού και Κοινωνικών Υπηρεσιών, αποφασίζομεν: 1.Τροποποιούντες την ύπερθεν (γ) σχετικήν, καθορίζομεν την σύνθεσιν των Τοπικών Διοικητικών Επιτροπών των Περιφερειακών και Τοπικών Υποκαταστημάτων του Ιδρύματος Κοινωνικών Ασφαλίσεων, ως κάτωθι: α.-Των Περιφερειακών Υποκαταστημάτων: 1)Εξ ενός επιτίμου Δικαστού ή ανωτέρου δημοσίου Διοικητικού υπαλλήλου επί βαθμώ 4ω τουλάχιστον εν ενεργεία ή εν συντάξει, ως Προέδρου. 2)Εξ ενός διοικητικού ανωτέρου υπαλλήλου του Υπουργείου Κοινωνικών Υπηρεσιών. Αντί του άνω Ανωτέρου Υπαλλήλου Υπ. Κοιν. Υπηρεσιών μετέχει υπάλληλος ανεξαρτήτως βαθμού Υπ. Κοινων. Ασφαλίσεων από την Φ.21/οικ/693/20-26 Μαρτ. 1985 (ΦΕΚ Β’ 157) απόφ Υπ. Προεδρίας και Κοιν. Ασφαλίσεων (ανωτ. σελ. 18, 10). 3)Εξ ενός εκπροσώπου των εργοδοτών. 4)Εξ ενός εκπροσώπου των ησφαλισμένων, ως μελών. β.-Των Τοπικών Υποκαταστημάτων: 1)Εξ ενός επιτίμου Δικαστού ή ανωτέρου δημοσίου υπαλλήλου εν ενεργεία ή συντάξει, ως Προέδρου. 2)Εξ ενός διοικητικού υπαλλήλου του Υπουργείου Κοινωνικών Υπηρεσιών επι βαθμώ 6ω τουλάχιστον. 3)Εξ ενός εκπροσώπου των εργοδοτών. 4)Εξ ενός εκπροσώπου των ησφαλισμένων, ως μελών. 2.Προκειμένου περί των Τοπικών Διοικητικών Επιτροπών των Τοπικών Υποκαταστημάτων εν ελλείψει: α.-Επιτίμων Δικαστών ή ανωτέρων δημοσίων υπαλλήλων εν ενεργεία ή εν συντάξει ως προέδρου δύνανται αντ’ αυτών να διορίζωνται έγκριτα πρόσωπα μη έχοντα πάντως την ιδιότητα του εργοδότου ή του ησφαλισμένου του Ιδρύματος. 15Β.Ι.ε.7 Τοπικές Διοικητικές Επιτροπές Τοπικές Διοικητικές Επιτροπές 15Β.Ι.ε.8-9 β.-Διοικητικών υπαλλήλων του Υπουργείου Κοινωνικών Υπηρεσιών ως μελών, δύνανται αντ’ αυτών να διορίζωνται διοικητικοί υπάλληλοι ετέρων δημοσίων Υπηρεσιών. 3.Κατά τα λοιπά ισχύουν και εφαρμόζονται αι κείμεναι διατάξεις. Η άνω απόφασις συνεπληρώθη δια της υπ’ αριθ. Ζ1α/22308 της 11/21 Απρ. 1975 (ΦΕΚ Β’ 420) ομοίας δια της οποίας ωρίσθη ότι «προκειμένου περί των Τοπικών Διοικητικών Επιτροπών των Περιφερειακών Υποκαταστημάτων του Ιδρύματος Κοινωνικών Ασφαλίσεων, εν ελλείψει ανωτέρων Διοικητικών Υπαλλήλων του Υπουργείου Κοινωνικών Υπηρεσιών, ως μελών, δύνανται αντ’ αυτών να διορίζωνται ανώτεροι διοικητικοί υπάλληλοι ετέρων δημοσίων Υπηρεσιών». 